**Osnovna šola Ivana Skvarče** tel:/fax: 03/56-69-910

**Cesta 9. avgusta 44** e-pošta: tajnistvo.iskvarce@guest.arnes.si

**1410 Zagorje** **ob Savi**  davčna št.: 44831994

 podračun pri UJP št.: 01342-6030687307

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Upravni odbor Šolskega sklada Osnovne šole Ivana Skvarče je na svoji seji dne 10. 10. 2017 sprejel

**KRITERIJE IN MERILA ZA DODELJEVANJE DENARNE POMOČI**

**IZ SREDSTEV ŠOLSKEGA SKLADA**

**ZA UDELEŽBO V NADSTANDARDNEM PROGRAMU**

**1. člen**

S temi osnovami in merili se določa postopek in kriterije za dodeljevanje denarne pomoči učencem iz sredstev Šolskega sklada Osnovne šole Ivana Skvarče.

**2. člen**

Z možnostjo dodelitve denarne pomoči iz sredstev šolskega sklada in načinu uveljavljanja pravice do dodelitev sredstev šola seznani starše/skrbnike z obvestilom.

**3. člen**

Starš/skrbnik (vlagatelj) vloži zahtevek za uveljavitev pravice do dodelitve denarne pomoči iz sredstev šolskega sklada z izpolnitvijo posebnega obrazca (Vloga za pridobitev pomoči iz sredstev šolskega sklada), ki ga dobi na spletni strani zavoda, pri razredniku ali v šolski svetovalni službi.

Vloga mora vsebovati:

* osebe podatke vlagatelja,
* osebne podatke otroka – učenca,
* namen porabe sredstev, ki jih vlagatelj želi pridobiti
* utemeljitev.

Vlogo za dodelitev denarne pomoči iz sredstev šolskega sklada vlagatelj predloži osebno ali po pošti v pisarno šole s pripisom »za šolski sklad«.

Če je vloga nepopolna, se vlagatelja lahko pozove, da dopolni ali dodatno obrazloži vlogo.

**4. člen**

**Izjava**

Z oddajo vloge starši/skrbniki soglašajo, da šolska svetovalna služba za potrebe reševanja te vloge iz evidence podatkov, ki jih o učencu zbira v skladu s 95. členom Zakona o osnovni šoli, **na prošnjo upravnega odbora šolskega sklada** posreduje UO šolskega sklada podatke o zgoraj navedenem učencu/ki in družinskih članih za ugotavljanje upravičenosti do sredstev.

**5. člen**

Upravni odbor sklepa o upravičenosti ali neupravičenosti do dodelitve sredstev denarne pomoči in njene višine na osnovi teh meril in kriterijev.

Višina pomoči učencem bo dodeljena glede na število upravičencev in razpoložljiva sredstva.

O odločitvah o upravičenosti ali neupravičenosti do dodelitve sredstev denarne pomoči iz sredstev šolskega sklada upravni odbor seznani vlagatelja zahtevka s sklepom.

**6. člen**

Vlagatelj lahko zoper sklep upravnega odbora poda pisno pritožbo v roku 15 dni po prejemu sklepa.

Pritožbo vlagateljev zoper izdan sklep upravnega odbora obravnava upravni odbor v roku 30 dni od dneva prejema pritožbe.

O odločitvah seznani vlagatelje zahtevkov s sklepom.

**Kriteriji za dodelitev sredstev iz šolskega sklada**

**7. člen**

Vlagateljem se zaprošena sredstva pomoči šolskega sklada lahko dodelijo deloma oz. največ v višini 32,70 €, kolikor znaša **polovica cene petdnevnega bivanja v CŠOD**.

|  |  |
| --- | --- |
| Regresirano kosilo v % | Pomoč iz sredstev šolskega sklada  |
| 100 % | do 32,70 € |

Sredstva se posameznemu učencu **lahko dodelijo enkrat v vsaki triadi**.

Sredstva se namenjajo za pomoč pri plačilu šole v naravi in bivanja v CŠOD.

Sredstva se prednostno dodeljujejo:

* učencem, ki so upravičeni do **regresiranega kosila v šoli**,
* učencem, ki živijo v družini, v kateri družinski dohodki presegajo zgoraj naveden kriterij, se sredstva izjemoma lahko dodelijo v primerih:
	+ izjemnega dogodka v družini (razveza, smrt …),
	+ v drugih primerih, ko je to potrebno.

**Uporaba in veljavnost kriterijev**

**8. člen**

Kriteriji in postopki pričnejo veljati z dnem sprejema in se uporabljajo od začetka šolskega leta 2017/18 dalje.

Anita Drnovšek,

predsednica UO Šolskega sklada

OŠ Ivana Skvarče